**Târgoveţul ciudat**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veni un târgoveţ ciudat

Din alt oraş sau din alt sat.

– De vânzare sunt zorile?

– Nu.

– De vânzare ninsorile?

– Nu.

– De vânzare izvoarele?

– Nu.

– De vânzare zăvoarele?

– Nu.

Veni un târgoveţ nebun

(Mă iartă că aşa îi spun!).

– De vânzare sunt mumele?

– Nu.

– De vânzare ţi-e numele?

– Nu.

– De vânzare-ntristările?

– Nu.

– De vânzare misterele?

– Nu.

Veni un straniu târgoveţ,

Fugiţi de el când îl vedeţi.

– De vânzare cireşele?

– Da.

– De vânzare sunt crengile?

– Nu.

– De vânzare sunt strugurii?

– Da.

– De vânzare sunt mugurii?

– Nu.